Folketing
2008-10-31

Nej, må jeg sige til hr. Karsten Hønge, i Enhedslisten er vi ikke skuffede, men jeg er skuffet over hr. Karsten Hønges manglende respekt for de løfter, som hans partiformand afgiver. Enhedslisten tror nemlig på, at når hr. Villy Søvndal siger, at SF straks i det nye folketingsår vil fremsætte en række forslag, betyder det straks. Vi er jo nu kommet et stykke ind i folketingsåret. Derfor synes jeg, at det er lidt skuffende at høre, at de forslag, som hr. Villy Søvndal annoncerede i juli måned, er man måske nu begyndt at overveje hvordan kunne komme til at se ud. Jeg synes ikke rigtig, at det giver indtryk af, at hr. Villy Søvndal og hr. Karsten Hønge og SF ser på det her område med den alvor og seriøsitet, som er nødvendig.